Document ID: 32005D0497

ΑΠΌΦΑΣΗ ΤΗΣ ΕΠΙΤΡΟΠΉΣ
της 12ης Ιουλίου 2005
για την τροποποίηση της απόφασης 2002/472/ΕΚ για τον καθορισμό ειδικών όρων για τις εισαγωγές αλιευτικών προϊόντων από τη Δημοκρατία της Βουλγαρίας
[κοινοποιηθείσα υπό τον αριθμό Ε(2005) 2454]
(Κείμενο που παρουσιάζει ενδιαφέρον για τον ΕΟΧ)
(2005/497/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 11 παράγραφος 1,
Εκτιμώντας τα ακόλουθα:
(1)
Η απόφαση 2002/472/ΕΚ της Επιτροπής, της 20ής Ιουνίου 2002, για τον καθορισμό ειδικών όρων για τις εισαγωγές αλιευτικών προϊόντων από τη Δημοκρατία της Βουλγαρίας (2) προβλέπει ότι για την προσθήκη νέων εγκαταστάσεων και σκαφών στον κατάλογο των εγκαταστάσεων και σκαφών από τις οποίες επιτρέπονται οι εισαγωγές αλιευτικών προϊόντων από τη Βουλγαρία θα απαιτηθεί η διενέργεια κοινοτικού ελέγχου.
(2)
Η απόφαση 2002/472/ΕΚ προβλέπει επίσης ότι η μειωμένη συχνότητα των φυσικών ελέγχων, όπως ορίζεται στην απόφαση 94/360/ΕΚ της Επιτροπής (3) δεν εφαρμόζεται στα αλιευτικά προϊόντα που εισάγονται από τη Βουλγαρία.
(3)
Το αποτέλεσμα του νέου επιτόπιου ελέγχου των εμπειρογνώμων της Επιτροπής δείχνει ότι η Βουλγαρία πληροί τώρα τους όρους για την παροχή υγειονομικών απαιτήσεων ισοδύναμων με εκείνες που εφαρμόζονται στην Κοινότητα. Δεδομένου αυτού του αποτελέσματος, είναι σκόπιμο να επιτραπεί η μειωμένη συχνότητα των φυσικών ελέγχων, να περιληφθούν οι νέες εγκαταστάσεις στον κατάλογο και να εφαρμοστεί η διαδικασία που ορίζεται στο άρθρο 5 της απόφασης 95/408/ΕΚ του Συμβουλίου (4) για μελλοντικές τροποποιήσεις του εν λόγω καταλόγου.
(4)
Η απόφαση 2002/472/ΕΚ θα πρέπει, ως εκ τούτου, να τροποποιηθεί αναλόγως.
(5)
Η απόφαση αυτή είναι σκόπιμο να εφαρμοστεί σε 45 ημέρες από την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης, προβλέποντας με αυτόν τον τρόπο μια αναγκαία μεταβατική περίοδο.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2002/472/ΕΚ τροποποιείται ως εξής:
1)
Τα άρθρα 4 και 5 διαγράφονται.
2)
Τα παραρτήματα Ι και ΙΙ αντικαθίστανται από το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από τις 28 Αυγούστου 2005.
Άρθρο 3
H παρούσα απόφαση απευθύνεται στα κράτη μέλη.
Βρυξέλλες, 12 Ιουλίου 2005.

Labels: 0
3
18
6